《遵化道中》
清代·蕴端

朝发石门驿，行行去莫停。云低垂地黑，山削倚天青。

歧路愁萦结，孤城望杳冥。一宵闻雨过，溪水没鱼汀。

作者简介：（1671—1705）或作袁端、蕴端。清宗室，字正子，一字兼山，号玉池生，别号红兰室主人。岳乐子。康熙二十三年，封勤郡王，后降贝子，寻缘事革爵。自少修谨，被服儒素，嗜学博古，诗拟李商隐，画法陈淳。有《玉池生稿》、《扬州梦传奇》。